joelniklaus/EU_Wikipedias huggingface dataset:
Germanus Auxerrelainen

Germanus Auxerrelainen () (n. 380 – 31. heinäkuuta 448) oli Auxerren piispa.

Gallia kuului tuolloin Rooman valtakuntaan. Hän syntyi Auxerressa varakkaaseen perheeseen ja opiskeli Roomassa kaunopuheisuutta ja siviilioikeutta. Tämän jälkeen hän toimi prefektinä tuomioistuimessa menestyksekkäästi. Hänen kykynsä huomattiin, ja hän pääsi läheisiin tekemisiin keisarillisen hovin kanssa. Hän myös meni naimisiin keisarillisissa piireissä erittäin arvostetun naisen kanssa.  Keisari lähetti hänet takaisin Galliaan ja nimitti hänet yhdeksi kuudesta herttuasta, joille uskottiin gallialaisten maakuntien hallinto.

Germanus asettui asumaan Auxerreen. Hän joutui kuitenkin kahnaukseen Auxerren piispan Pyhän Amatorin kanssa, joka syytti häntä epäjumalan palvomisesta. Amator pelkäsi henkensä puolesta, ja lopulta hän päätti nimittää Germanuksen diakoniksi. Tämä sai aikaan muutoksen Germanuksessa, ja hän koki tapahtuneen jumalan tahtona. Amator kuoli vähän tämän jälkeen ja Germanus vihittiin Auxerren piispaksi 7. heinäkuuta 418.

Piispana hän perusti Saint-Cosmen ja Saint-Damienin luostarin Auxerren kautta virtaavan Yonnen vastarannalle, ja mihin hän vetäytyi viettämään vapaa-aikoinaan. Vuonna 429 Britannian piispat lähettivät mantereelle avunpyynnön, että saisivat apua saaren uskoa turmelevan harhaopin pelagialaisuuden leviämisen estämiseksi. Tehtävään lähetettiin Germanus ja Troyesin piispa Pyhä Loup. Matkallaan Britanniaan he kohtaavat Nanterressa pienen tytön, Genevièven, josta tuli myöhemmin Pariisin suojelupyhimys. Hän teki Britanniaan vielä toisen matkan vuonna 447 jolloin hänen mukanaan oli Trèvesin piispa Pyhä Sévère.

Palattuaan toiselta Britannian matkaltaan hän kulki Armorikan kautta, rukoillakseen kapinassa olleiden armorikalaisten puolesta. Hän matkusti Rooman valtakunnan pääkaupunkiin Ravennaan pyytääkseen armoa armorikalaisille. Hänen pyytämänsä armahdus myönnettiin. Hän kuitenkin kuoli ollessaan Ravennassa 31. heinäkuuta 448.

Hänen ruumiinsa tuotiin takaisin Auxerreen, ja hänet haudattiin pieneen Pyhän Mauriksen oratorioon. Myöhemmin oratorio korvattiin suurella kirkolla, josta tuli kuuluisa benediktiiniläisluostari nimeltään Pyhän Germanus Auxerrelaisen luostari.

Lähteet

Aiheesta muualla

Ranskalaiset pyhimykset
Piispat
300-luvulla syntyneet
Vuonna 448 kuolleet
Auxerre
Himalajan kätköissä

Himalajan kätköissä (The Night Train to Kathmandu) on vuonna 1988 julkaistu seikkailufantasiaelokuva. Sen on ohjannut Robert Wiemer.

Lähteet 

Disney Channelin elokuvat
Vuoden 1988 yhdysvaltalaiset elokuvat
Pjongjangin eläintarha

Pjongjangin eläintarha, virallisesti Korean keskuseläintarha (), on eläintarha Pohjois-Korean pääkaupungissa, Pjongjangissa. eläintarha on avattu vuonna 1959, väitetysti suoraan Kim Il-sungin käskystä. Virallisten tietojen mukaan eläintarhassa oli aluksi vain 50 mäyrää. Myöhemmin eläintarhalle on lahjoitettu eläimiä, kuten esimerkiksi Ho Tši Minhin lahjoittama elefantti ja Suharton lahjoittama oranki.

Pinta-alaltaan eläintarha on 100 hehtaaria ja sieltä löytyy noin 800 eläinlajia. Yksittäisiä eläimiä on noin 10 000. Vuonna 2016 eläintarhassa toteutettiin mittava ja kokonaisvaltainen remontti. 

Eläivien eläinten lisäksi eläintarhan yhteydessä toimii myös evoluutiosta kertova museo, jossa on esillä dinosauruksia esittäviä patsaita. Eläintarhan vetonaula on väitetysti sen koiratarha. Eläintarhassa käy vuosittain joitain tuhansia kävijöitä.

Vuonna 2016, remontin jälkeen, eläintarha nousi kansainväliseen maineeseen, kun paljastui, että yksi sen simpansseista, Azalea, oli alkanut tupakoimaan. Eläintarhan työntekijöiden mukaan Azalea polttaa askin savukkeita päivässä ja osaa käyttää itse sytytintä.

Lähteet 

Eläintarhat
Pjongjang
Hanna Krall

Hanna Krall (s. 20. toukokuuta 1935 Varsova) on puolalainen kirjailija ja toimittaja.

Krall selvisi äitinsä kanssa sukunsa ainoina toisen maailmansodan juutalaisvainoista piilottelemalla puolalaisperheissä. Sodan jälkeen hänen äitinsä tarvitsi kauan lääketieteellistä hoitoa ja Krall joutui orpokotiin. Krall opiskeli journalistiikkaa ja valmistui Varsovan yliopistosta vuonna 1955. Hän työskenteli useita vuosia toimittajana puolalaisissa sanomalehdissä. Krall asui kirjeenvaihtajana Neuvostoliitossa 1966–1969.

Krallin teosten keskisiä teemoja ovat identiteetti ja muisti. Krall on kirjoittanut erityisesti juutalaisten kohtaloista sekä saksalais-puolalaista suhteista. Krallin tunnetuin teos Kilpajuoksu Isä Jumalan kanssa (1977) perustuu Varsovan gheton kapinajohtajan, Marek Edelmanin, tarinaan.

Krall on saanut useita palkintoja. Vuonna 1985 hän sai Solidaarisuuden maanalaisen palkinnon 1985 ja hänelle myönnettiin Leipzigin kirjamessuilla kirjallisuuspalkinnon eurooppalaisen yhteisymmärryksen edistämisestä vuonna 2000. Krallin teoksia on käännetty useille kielille, ja hän on saanut tunnustusta erityisesti Saksassa ja Ruotsissa.

Suomennetut teokset

Katso myös
 Varsovan geton kansannousu

Lähteet

Aiheesta muualla
 Tietoa Hanna Krallista suomentaja Tapani Kärkkäisen verkkosivuilla

Puolalaiset kirjailijat
Elävät henkilöt
Vuonna 1935 syntyneet
Kiinan tasavallan pääministeri

Kiinan tasavallan pääministeri () on Taiwanin hallituksen päämies. Titteli on virallisesti ”toimeenpanevan yuanin presidentti”, mutta käännetään usein pääministeriksi. Pääministerin ensisijainen tehtävä on johtaa hallitusta. Mikäli pääministeri ei kykene hoitamaan virkaansa, sitä hoitaa varapääministeri. Nykyinen pääministeri on Su Tseng-chang.

Nykymuodossaan virka perustettiin vuonna 1947 ja tuolloin ensimmäinen pääministeri oli Chang Chun.

Lähteet
Doerz

Doerz on verkossa toimiva paikallisten elämysten ja aktiviteettien ostamiseen tarkoitettu sivusto.  

Doerzissa elämyksiä voivat tarjota sekä yksityishenkilöt että yritykset.  

Yhtiön virallinen nimi on Doerz Co Oy ja sen pääkonttori on Suomen Turussa.

Historiaa 
Doerz on perustettu vuonna 2016. Perustaja on Tomi Virtanen. Yrityksen siemenrahoitus on tehty joukkorahoituksella .  

Alun perin yritys perustettiin tarjoamaan jakamistalouden elämyksiä matkailijoille. Vuonna 2021 jo yli puolet alustalla myytävistä elämyksistä oli kuitenkin yritysten tarjoamia, joten jakamistalouden sijaan voidaan puhua laajemmin alustataloudesta.

Tuotteet

doerz.com 
Sivusto, jonka avulla ihmiset etsivät paikallista tekemistä ja aktiviteetteja matkakohteessa tai omassa kotikaupungissaan.

Doerz Local 
SaaS-tuote, joka on suunnattu matkailun kehittämisestä kiinnostuneille kaupungeille, kunnille ja alueille.

Doerz Connect 
Tapahtumapohjainen SaaS-tuote, jota käyttävät kaupungit ja alueet, jotka haluavat tarjota lisäarvoa seminaareissa ja tapahtumissa vieraileville matkailijoille.

Lähteet 

Yritystoiminta
Markkinapaikat
Hired Guns

Hired Guns on DMA Designin kehittämä ja Psygnosis-yhtiön julkaisema toimintaroolipeli. Peli on julkaistu vuonna  Amigalle ja DOSille.

Pelaaminen 
Pelaaja ohjaa neljää palkkasoturia, jotka on houkuteltu ansaan. Pelinäyttö on jaettu neljään osaan eri hahmojen näkymää varten. Hahmot liikkuvat luolastoroolipelien tapaan ruudukossa ja liikkuvat toisistaan riippumatta. Peliä voi pelata useampi pelaaja samaan aikaan kukin ohjaamalla yhtä tai useampaa hahmoa tai yksi pelaaja asettamalla hahmot seuraamaan toisiaan. Pelaajat voivat käyttää hiirtä, joystickia tai näppäimistöä ohjaamiseen: kahden pelaajan tapauksessa molemmat voivat käyttää hiirtä kahden hahmon ohjaamiseen. 

Tasoissa on merkittävästi korkeuseroja ja pelaajan on kuljettava veden alla päästäkseen tietyille alueille, mutta kaikki välineet eivät kestä vettä. 
Pelin äänet muodostavat merkittävän osan tunnelmaa.

Vastaanotto 
Peli on saanut Amiga Format -lehden arvostelussa arvosanaksi 95%.

Peli on saanut CU Amiga -lehden arvostelussa arvosanaksi 91%.

Lähteet

Aiheesta muualla 
 
 
 Pelin ohjekirja 
 GameFAQs-sivustolla 

Vuoden 1993 videopelit
Amiga-pelit
DOS-pelit
Heidi Mäkinen

Heidi Mäkinen (s. 28. huhtikuuta 1956 Kiuruvesi) on suomalainen kirjailija, reumatologian erikoislääkäri ja lääketieteen tohtori.

Mäkinen toimi viimeksi reumatologian apulaisylilääkärinä Tampereen yliopistollisen sairaalan reumatologian yksikössä, josta hän jäi eläkkeelle 2019. Hän väitteli nivelreuman aktiivisuusmittareista ja remissiokriteereistä 2008. Kirjoittamista Mäkinen on opiskellut Viita-akatemiassa ja Oriveden opiston kursseilla.

Mäkisen kaunokirjallinen tuotanto sisältää kaksi Kariston julkaisemaa romaania. Esikoisromaani Ei saa mennä ulos saunaiholla julkaistiin 2016 ja Ei saa elvyttää 2020.  Mäkinen on päivittänyt suosittua Ei saa mennä ulos saunaiholla -blogiaan vuodesta 2008 lähtien. 

Mäkinen on asunut Tampereella vuodesta 2007 ja on kahden aikuisen lapsen äiti.

Teokset 
Ei saa mennä ulos saunaiholla. Karisto, 2016. ISBN 9789512361908.
Ei saa elvyttää. Karisto, 2020. ISBN 9789512367016.

Lähteet

Aiheesta muualla 
 Heidi Mäkisen Ei saa mennä ulos saunaiholla -blogi.
 Heidi Mäkinen radio-ohjelmassa Kuusi kuvaa (2017)

Suomalaiset kirjailijat
Suomalaiset bloginpitäjät
Suomalaiset lääkärit
Vuonna 1956 syntyneet
Elävät henkilöt
Aimo Huikka

Aimo Huikka (s. 2. helmikuuta 1985), viralliselta nimeltään Jussi Moilanen, on kajaanilainen, myöhemmin oululaistunut lauluntekijä, kitaristi, muusikko, näytelmäkirjailija ja toimittaja.

Kirjallinen toiminta 

Moilanen aloitti kirjallisen toimintansa yliopiston ainejärjestölehdissä opiskeluaikanaan. Myöhemmin hän on kirjoittanut muun muassa Oulun kaupungin Pyörre-lehteen, Kaltioon ja Desibeli.net-sivustolle artikkeleja, kritiikkejä ja muita tekstejä. Moilasesta oli vuosina 2015-2019 Hallaus-lehden, nykykirjallisuuden kausijulkaisun päätoimittaja. Moilanen on myös kirjoittanut runoja ja novelleja Hallaukseen.

Moilanen on toiminut Mäntykustannuksen ja N-Y-T-NYT Oy:n kustannustoimittajana. Hän on myös kustannustoimittanut freelancerina muun muassa Jesse Heikkisen ja Pirjo Suvilehdon teoksia. Moilanen on kirjoittanut artikkeleja ja novelleja Mamun kynä -lehteen, joka on JSN:n jäsen. Vuoden 2022 alusta Moilanen pitää suomenkielistä laululyriikkaa käsittelevää Sarvesta härkää, sanasta laulajaa -soitinlähetystä Pohjoisen kulttuurirran kanavalla, jonka kanavapäällikkönä on Jukka Takalo.

Moilanen on kirjoittanut yhden näytelmä- ja yhden musikaalikäsikirjoituksen. Ensimmäinen näytelmä, Siitindiatribi - Eli satu miehestä joka oli suurempi kuin peniksensä oli esityksessä Oulun ylioppilasteatterilla vuonna 2017. Zombiemusikaali: Selonteko vuoden 1672 tapahtumista oli näytännössä 2019 ja Moilaselle myönnettiin musikaalin johdosta IIK!!-kauhuelokuvafestivaalilla IIKKA-palkinto yhdessä ohjaaja Matias Tapanisen kanssa. Moilanen on säveltänyt kummankin näytelmän musiikit. Hän on lisäksi esiintynyt livemuusikkona useissa OYT:n produktioissa.

Ammatti ja koulutus 

Moilanen on koulutukseltaan yleisen kirjallisuustieteen maisteri Oulun yliopistosta ja ammatiltaan suomen kielen opettaja. Moilasen kirjoitti pro gradu -tutkielmansa otsikolla John Barthin The Floating Operan ja The End of the Roadin bahtilainen polyfonia eksistentialistisen maailmankuvan ilmentäjänä.

Diskografia 

The Aeon
  
  The Baphomet Dream (2022)

HietaKettu
  
  

Eripura
  

Pelimusiikkia
  Heroes of Venturia (2018)

Näytelmämusiikkia
  Poikkeus ja sääntö (2015)
  Suuri Peto! (2016)
  Kaislikossa suhisee (2016)
  Siitindiatribi - Eli satu miehestä joka suurempi kuin peniksensä (2017)
  Kabaree Kalevala (2017)
  Huojuva torni (2017)
  Noitavasara! (2018)
  Zombiemusikaali: Selonteko vuoden 1672 tapahtumista (2019)
  Valontakantaja! (2020)
  Iitin Tiltu (2022)

Musiikkivideoiden ohjaus
  HietaKettu: Virvatuli (2020)
  HietaKettu: Rodos (2021)

Vierailut kappaleilla
  Velho Magia Posse: Anime on totta (2016)
  Velho Magia Posse: Ketä pelkää VMP posse (2017) 
  Likane Leppäne: Merikosken vesi on kylmää ja mustaa (2020) 
  Mustasuo: Noitaympyrä (2020)

Lähteet 

Suomalaiset kitaristit
Suomalaiset muusikot
Suomalaiset säveltäjät
Suomalaiset sanoittajat
Suomalaiset toimittajat
Suomalaiset näytelmäkirjailijat
Vuonna 1985 syntyneet
Elävät henkilöt
Väinö Ikonen (teollisuusneuvos)

Väinö Kustaa Ikonen (17. helmikuuta 1898 Ruokolahti – 2. heinäkuuta 1988 Lahti) oli suomalainen insinööri ja yritysjohtaja, joka sai teollisuusneuvoksen arvonimen.

Ikosen vanhemmat olivat kauppias Kalle Kustaa Ikonen ja Albertina Pylkkänen ja puoliso 1927–1963 käsityökoulun johtaja Martta Mathilda Berg. Lappeenrannassa 1918 ylioppilaaksi tullut Ikonen valmistui sähkötekniikan alan diplomi-insinööriksi Teknillisestä korkeakoulusta 1923 ja työskenteli sitten kolme vuotta Yhdysvalloissa General Electricin ja Westinghousen palveluksessa. Suomeen 1927 palattuaan Ikonen meni töihin Valtionrautateiden konepajalle Viipuriin, mutta siirtyi jo seuraavana vuonna käyttöinsinööriksi  vaneria valmistaneen Oy Suolahden Tehtaiden palvelukseen Suolahdelle.

Sieltä hän meni vuoden 1934 lopussa Laatokan Puu -yhtiön teknilliseksi johtajaksi Lahdenpohjaan, mutta palasi vajaan vuoden kuluttua takaisin Suolahden Tehtaille, nyt tehtaan isännöitsijäksi. Ikonen johti vuonna 1942 osaksi Rauma-Raahea tullutta ja vuonna 1952 Rauma-Repolaan liitettyä vaneritehdasta aina vuoteen 1964 asti. Hän sai Rauma-Repolan johtajiston edustajana vuonna 1958 vastuulleen paitsi yhtiön vaneriteollisuuden, myös sen Päijänteen alueella sijaineet muut toiminnot. Paikallisjohtajan tehtävät 1964 jätettyään hän toimi  vielä lyhyen aikaa yhtiön pääkonttorissa Helsingissä, kunnes jäi eläkkeelle. Teollisuusneuvoksen arvonimi Ikoselle myönnettiin  vuonna 1961. Ikosella oli alansa luottamustehtäviä ja hän oli myös Suolahden kauppalanvaltuutettu ja kauppalanhallituksen jäsen 1932–1957.

Lähteet

Suomalaiset insinöörit
Suomalaiset yritysjohtajat
Vuonna 1898 syntyneet
Vuonna 1988 kuolleet
Solitude in Madness

Solitude in Madness on puolalaisen death metal -yhtye Vaderin 12. studioalbumi. Se julkaistiin 1. toukokuuta 2020.

Kappaleet

Arvostelut 
 Imperiumi: 9½/10
 Kaaoszine: 8/10
 V2.fi:

Lähteet 

Vuoden 2020 albumit
Vaderin albumit
Pauli Hautala

Pauli Hautala (s. 1984 Kokkola) on suomalainen runoilija. Hänen esikoisteoksensa Katseen maanosat ilmestyi Poesian kustantamana keväällä 2022. Hautala on saanut kunniamaininnan J. H. Erkon kirjoituskilpailussa 2013. Hänen tekstejään on julkaistu myös kirjallisuuslehti Parnassossa ja runouslehti Tuli & Savussa. Lisäksi hän on ollut mukana yhtenä tekijänä keskisuomalaisten kirjoittajien Saapuneita-antologiassa. Hautalan tyyliä on luonnehdittu modernismin perinteeseen kytkeytyväksi ja paikoitellen asiaproosaa muistuttavaksi. Teoksellaan Hautala voitti RunoSoul 2022 -esikoisrunotapahtuman.  

Hautala on koulutukseltaan filosofian maisteri ja työskentelee suomen kielen ja kirjallisuuden lehtorina kokkolalaisen Isokylän koulun luokilla 7-9. Hän on valmistunut Jyväskylän yliopistosta äidinkielen ja kirjallisuuden opettajaksi 2012 ja opiskellut kirjoittamista Jyväskylän avoimen yliopiston kirjoittamisen opinnoissa sekä Helsingissä Kriittisessä korkeakoulussa.

Runokirjat

Antologiat

Lähteet

Aiheesta muualla 
 Pauli Hautala Poesia-kustantamon verkkosivuilla

Suomalaiset kirjailijat
Suomalaiset runoilijat
Vuonna 1984 syntyneet
Elävät henkilöt
Maailmankisat 1980

14. Maailmankisat järjestettiin vuonna 1980 Helsingissä 9.–10. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Yleisömäärä oli yhteensä kahtena päivänä 13 996 katsojaa. Kisat toimivat joukolle suomalaisia yleisurheilijoita viimeisenä näyttöpaikkana elokuisiin Moskovan olympialaisiin.

Naiset 

Kisojen parhaalle urheilijalle jaettava Timo Sarpanevan suunnitteleman kiertopalkinnon sai kiekonheittäjä Mac Wilkins.

Maailmankisojen tulosten perusteella olympiamatkan varmistivat 3 000 metrin estejuoksijat Tommy Ekblom ja Vesa Laukkanen alittaessaan rajaksi asetetun 8.29,00.

Lähteet

Viitteet 

Vuoden 1980 yleisurheilu
Helsingin urheilutapahtumat
Maailmankisat
Kirby’s Ghost Trap

Kirby's Ghost Trap on HAL Laboratoryn ja Nintendon japanilaisesta, tetris-tyylisestä Puyo Puyo -pelistä muunneltu versio, joka on julkaistu Super Nintendo Entertainment System -pelikonsolille vuonna 1995. Peli kuuluu Kirby -pelisarjaan, jossa pelin keskeiset hahmot esiintyvät samassa sarjassa. King Dedede itse puolestaan esiintyy Kirbyn antagonistina pelissä. Tämä peli tunnetaan Pohjois-Amerikassa nimellä Kirby's Avalanche.

Aiheesta muualla 
 

 

Kirby-pelit
Super Nintendo Entertainment System  -pelit
Nintendon julkaisemat videopelit 
Vuoden 1995 videopelit
Pulmapelit 
HAL Laboratoryn kehittämät videopelit
Resonet in laudibus

Resonet in laudibus (Kaikki kansat riemuitkaa) on vanha latinankielinen joululaulu. Vanhimmat säilyneet tekstit ovat 1360-luvulta ja se pohjautuu vanhempiin esikuviin. Joidenkin tutkijoiden mukaan sitä ei ole käytetty keskiajalla yleisissä jumalanpalveluksissa, ainoastaan yksityisessä hartauselämässä, kuten joulunäytelmissä, jossa sitä laulettiin Joosefin ja Marian vuorolauluna ja kuoro yhtyi pitkään kertosäkeeseen. Laulu julkaistiin Piae Cantiones kokoelmassa 1582.

Virren tai hymnin teksti käännettiin jo varhain niin suomeksi kuin ruotsiksi. Vanhin suo­mennos on Maskun Hemmingin virsikirjassa ja sen suomennos ”Lauluja nyt laskemaam,/ Jumalasta jutelkaam, /joulu-virsii veisatkaan; /Jeesu kaunis helmas makas Marian” on säilynyt jossain määrin kirjallisuudessa lainattuna tekstinä.Laulun, virren varsinaiset säkeistöt ovat lyhyet, niissä on vain kolme säettä, sen sijaan kertosäe on pitkä, kahdeksan säkeen mittainen.

”Resonet in laudibus” – alku muuttui saksankielisessä tekstissä myös muotoon ”Josef, lieber Josef mein, hilf mir wiegen mein Kinderlein”. Sitä on laulettu monin eri tavoin ja säestetty eri soittimin, joulunäytelmissä tai joulukulkuisessa, joissa kehtoa tai seimeä, jossa Jeesus-lapsi makasi, kannettiin kaduilla. Laulu kehottaa ”Resonet in laudibus cum jucundis plausibus" (kaikuessa, riemukkain kättentaputuksin juhlikoot Siionin uskovaiset), ja sen tahdissa ovat koulupojat tanssineet piirissä kirkkoon rakennetun seimen ympärillä jouluaattona ja jouluyönä taputtaen käsiään laulun kolmijakoiseen tahtiin.  

Sävelmän vanhin käsikirjoitus on vuodelta 1345 Saksassa, Seckaussa. Painettuna se on säilynyt Moosburgin Graduaalissa vuodelta 1543. Sävelmä on tuttu Piae Cantiones -kokoelman välityksellä, mutta sitä lienee laulettu Suomessakin jo ennen Piae Cantioneksen ensimmäisen painoksen julkaisua 1582. Kertosäkeelle antaa oman sävynsä ilon ja riemun huudahdus "eijaa".  Se on siirtynyt virsien kieleen latinasta, ilon ja riemun huudahdus ”eia” tai ”heia”. 

Laulu on virtenä Suomen evankelis-luterilaisen kirkon virsikirjassa, virsi 20, virren tekstin on uudistanut virsikirjakomitea. Se on Helsingin katolisen hiippakunnan laulukirjassa Cantemus, laulu 61. Virrestä on myös käännös Ruotsin kirkon virsikirjassa, virsi 430. Sen suomennos on Pekka Kivekkään tekemä 1998. Virsi poikkeaa Suomen ev. lut. kirkon virsikirjan virrestä siten, että säkeistöjen pitkä kertosäe lauletaan vain virren 1. ja 4. säkeistöissä.

Lähteet 

Virret
Joululaulut
Žarnovica (piiri)

Žarnovican piiri () on Slovakian piiri Banská Bystrican alueella. Sen väkiluku oli vuoden 2011 lopussa 27 026.

Žarnovican piirillä on Slovakian sisällä yhteistä rajaa Banská Štiavnican, Zlaté Moravcen, Žiar nad Hronomin, Prievidzan, Partizánsken sekä Levicen piirien kanssa.

Vuoden 2010 lopussa Žarnovican piirin asukkaista 50,7 prosenttia oli naisia ja noin 49,3 prosenttia miehiä. Vuoden 2011 lopussa piirin väestöstä 90,3 prosenttia oli slovakkeja. Alle 14-vuotiaiden osuus väestöstä oli vuoden 2011 lopussa 14 prosenttia, 15–64-vuotiaiden 71,7 prosenttia ja yli 65-vuotiaiden 14,3 prosenttia väestön keski-iän ollessa 40,3 vuotta. Žarnovican piirin väkiluvun ennakoidaan pienenevän 22 695 asukkaaseen vuoteen 2040 mennessä.

Kunnat 
Žarnovican piirin 18 kuntaa. Ne kunnat, jotka ovat myös kaupunkeja ovat luettelossa lihavoituja.

 Brehy
 Hodruša-Hámre
 Horné Hámre
 Hrabičov
 Hronský Beňadik
 Kľak

 Malá Lehota
 Nová Baňa
 Orovnica
 Ostrý Grúň
 Píla
 Rudno nad Hronom

 Tekovská Breznica
 Veľká Lehota
 Veľké Pole
 Voznica
 Žarnovica
 Župkov

Lähteet 

Slovakian piirit
Grosso (Piemonte)

Grosso () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 957 asukasta.
Vuoden 2021 alussa kunnassa oli 957 asukasta.

Lähteet

Aiheesta muualla

Torinon metropolikaupungin kunnat
Timanttiananakset

Timanttiananakset (Guzmania) on ananaskasvien heimoon kuuluva kasvisuku. Siihen kuuluu noin 85 lajia.

Timanttiananakset kasvavat trooppisessa Amerikassa yleensä päällyskasveina. Useita lajeja kasvatetaan huonekasveina näyttävän lehdistönsä ja kukintojensa takia.

Timanttiananasten lehdet ovat jäykät ja kasvavat ruusukkeena. Kukat ovat keltaiset tai valkoiset.

Lajeja 
 kirjotimanttiananas (Guzmania lindenii)
 punatimanttiananas (Guzmania lingulata)
 tähkätimanttiananas (Guzmania monostachia)
 mosaiikkitimanttiananas (Guzmania musaica)
 veritimanttiananas (Guzmania sanguinea)
 viirutimanttiananas (Guzmania zahnii)

Lähteet

Aiheesta muualla 
 Suomen Lajitietokeskus: Timanttiananakset – Guzmania
 Timanttiananas tuo kotiin eksoottisen tuulahduksen tropiikista – katso vinkit timanttiananaksen kasvatukseen ja hoitoon Meillä Kotona

Ananaskasvit
Khumib

Khumib on joki Kunenen alueella luoteisessa Namibiassa. Siinä on vettä ainoastaan ajoittain sadeaikana marraskuusta maaliskuuhun. Sen valuma-alueen arvioidaan olevan 2 200–2 300 km².

Khumibin alkulähde on Orupemben kylän lähellä Kunenen alueen kaukaisessa luoteisosassa. Sieltä joki matkaa länteen Luurankorannikolle. Jos joessa on vettä, se yleensä kuivuu matkalla rannikolle. Vain harvoin sen vesi pääsee Atlantin valtamereen asti.

Lähteet

Namibian joet
Kunene
Koigab

Koigab on joki Namibian Luurankorannikolla. Sen alkulähde on Grootberg-vuorilla lähellä Bergsigiä Kunenen alueella. Sen kaksi sivujokea ovat myös tuolla alueella, Gui-Tsawisib oikealla puolella ja Springbok-joki vasemmalla puolella. Koigabin valuma-alueen arvioidaan olevan 2 320–2 400 km².

Lähteet

Namibian joet
Kunene
Nossob

Nossob (myös Nosob tai Nossop) (ǂnuse ǃab, khoikhoin kielellä tarkoittaen ‘mustaa jokea’) on joki Kalaharissa itäisessä Namibiassa, ja se muodostaa myös Botswanan ja  Etelä-Afrikan rajan Kgalagadin kansallispuistossa. Se laskee Molopo-jokeen, joka on Oranjen sivujoki. Sen pituus on 740 km ja sen valuma-alue on laajuudeltaan 37 900 km². Sen sivujokia ovat Musta Nossob ja Klein Nossob vasemmalla puolella ja Valkoinen Nossob ja Auob oikealla puolella. Nossob on viimeksi tulvinut vuonna 1989. Se on antanut nimensä Nossobin leirille  Kgalagadin kansallispuistossa.

Joen kulku
Nossob saa alkunsa kahdesta sen sivujoesta, Mustasta Nossobista ja Valkoisesta Nossobista. Molemmat saavat alkunsa Otjihaveran vuoristosta itään Windhoekista. Näiden alkulähteet ovat 1.800 m:n ja yli 2.000 m:n korkeudessa. Nämä kaksi jokea yhtyvät n. 80 km etelään Gobabiksesta, joka sijaitsee Mustan Nossobin varrella. 

Mustan Nossobin ja Valkoisen Nossobin yhdyttyä Nossobiksi joki kulkee Leonardvillen ja Aranoksen asutuskeskusten läpi ja saapuu sitten Union's Endiin, missä se jättää Namibian taakseen ja muodostaa sen jälkeen Botswanan ja Etelä-Afrikan välisen rajan Molopo-jokeen saakka. Tämän n. 200 km matkan se myös kulkee Kgalagadin kansallispuiston läpi. Se saavuttaa kansallispuiston etelärajan Twee Rivieren Camp -nimisen leirintäpaikan pohjoispuolella, lähellä sitä paikkaa, jossa Auob laskee siihen.

Kalaharin alueella Nossobin sanotaan virtaavan noin kerran sadassa vuodessa. Vettä kuitenkin virtaa joen alla hiekassa, joten joen uomassa kasvavat kirahviakaasiat saavat siitä tarvitsemansa veden. Nossob saattaa virrata paikoin jonkin matkaa, jos alueella esiintyy suuria ukkosmyrskyjä. Tällöin villieläimet saapuvat joelle suurina laumoina.

Nossob päättyy, kun se laskee Molopoon noin 50 km etelään Twee Rivieren -nimisestä paikasta Pohjois-Kapmaalla. Tämän paikan koordinaatit ovat , jossa kohtaa joki on vielä 890 m merenpinnan yläpuolella. Molopo puolestaan on Oranjen sivujoki, johon se laskee Augrabiesin putousten kohdalla.

Padot

Valkoinen Nossob
 Otjiveron pato, lähellä Otjiveron ja Omitaran kyliä.

Oanob-joki
Oanob-joessa, joka on Auobin sivujoki, on kaksi patoa
Nauspoortin pato
Oanobin pato

Katso myös 
Kgalagadin kansallispuisto

Lähteet

Aiheesta muualla
Biomit ja suojelualueet Oranjen-Senqun valuma-alueella

Namibian joet
Botswanan joet
Etelä-Afrikan joet
Kalaharin aavikko
Pohjois-Kapmaan joet
NBA-kausi 2020–2021

NBA-kausi 2020–2021 oli NBA-koripallosarjan 75. kausi. Runkosarja alkoi 22. joulukuuta 2020 eli useita kuukausia tavallista myöhemmin koronaviruspandemian viivästettyä edellisen kauden päättymistä. Runkosarja päättyi 16. toukokuuta 2021. Viimeiseksi jäänyt kuudes loppuottelu pelattiin 20. heinäkuuta. Mestaruuden voitti Milwaukee Bucks, jonka ainoa aiempi mestaruus oli 50 vuoden takaa. Loppuotteluvastustaja oli Phoenix Suns. Loppuotteluiden arvokkaimmaksi pelaajaksi valittiin Milwaukeen Giannis Antetokounmpo ja runkosarjan arvokkaimmaksi pelaajaksi Denver Nuggetsin Nikola Jokić.

Runkosarjan pituudeksi päätettiin 72 ottelua kullekin 30 joukkueelle. Joukkueet pelasivat kahdessa konferenssissa, joiden molempien kuusi parasta pääsivät suoraan pudotuspeleihin ja sijoille 7–10 sijoittuneet pelasivat erillisen karsinnan kahdesta muusta konferenssinsa pudotuspelipaikasta.

Kanadalaisjoukkue Toronto Raptors pelasi Kanadan ja Yhdysvaltojen välisten, koronapandemian seurauksena asetettujen rajanylitysrajoitusten vuoksi kotiottelunsa Yhdysvalloissa, Floridan Tampassa.

Lähteet

Aiheesta muualla 
 Virallinen sivusto 

NBA-kaudet
Koripallosarjojen kausi 2020–2021/2021
Onni Suutari

Onni Suutari  (s. 29.  huhtikuuta 2003, Raahe) on suomalainen jalkapalloilija, joka pelaa hyökkääjänä Veikkausliigan AC Oulussa. Suutari debytoi Veikkausliigassa kaudella 2021.

Seurajoukkueet 
Onni Suutarin pelaajaura aikuisten tasolla alkoi kaudella 2020, kun hän nousi OLS:in edustusjoukkueeseen Kakkosessa. Kaudella 2020 Suutari pelasi loppukauden aikana yhteensä yhdeksässä kakkosen ottelussa. Suutari debytoi Veikkausliigassa 31.10 2021 ottelussa AC Oulu–FC KTP.

Lähteet 
1.https://acoulu.fi/joukkue/2022/

Vuonna 2003 syntyneet
Suomalaiset jalkapalloilijat
AC Oulun pelaajat
Elävät henkilöt
WeetBix

WeetBix on australialainen aamiaismurotuote. Se on suosittu ympäri maailmaa, erityisesti Australiassa, Uudessa-Seelannissa, Papua-Uudessa-Guineassa, Fidžissä, Uudessa-Kaledoniassa, Indonesiassa, Singaporessa, Malesiassa ja Ranskan Polynesiassa. WeetBix valmistetaan Australiassa (Sydneyssä, Brisbanessa ja Perthissä) ja Uudessa-Seelannissa (Aucklandissa).

Katso myös 
 Weetabix

Ulkoiset linkit
WeetBix Australia (englanniski)
WeetBix Uusi-Seelanti (englanniski)
WeetBix Etelä-Afrikka (englanniski)

Australialainen keittiö
Elintarvikealan tuotemerkit
Rivarolo Canavese

Rivarolo Canavese () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 12 400 asukasta.

Lähteet

Aiheesta muualla

Torinon metropolikaupungin kunnat
Soijasenna

Soijasenna (Senna obtusifolia) on alkuperältään trooppinen hernekasvilaji. Se vaihtelee kasvutavaltaan ja voi kasvaa yksi- tai monivuotisena, ruohona tai pensaana. Pohjoismaissa soijasenna on kasvanut 10–50 senttimetriä ja Afrikassa 0,5–2,5 metriä korkeaksi. Sen lehdissä on kolme paria leveän vastapuikeita lehdyköitä. Lehden tyvessä on eritenystyjä. Kukat ovat keltaisia, paloissa kasvavat siemenet ovat kulmikkaita, kypsinä ruskeita papuja.

Soijasenna esiintyy alun perin Yhdysvalloissa, Keski- ja Etelä-Amerikassa. Se kasvaa myös vanhan maailman tropiikissa Afrikassa, Aasiassa ja Australiassa. Laji on joskus levinnyt soijapapujen mukana.

Lähteet

Aiheesta muualla 
 Suomen Lajitietokeskus: Soijasenna – Senna obtusifolia

Hernekasvit
2.0

2.0 on Aikakoneen studioalbumi, joka julkaistiin 23. lokakuuta 2015. Tupla-albumin toinen levy sisältää yhtyeen tunnettuja hittejä.

Kappaleet

CD 1

CD 2

Lähteet

Vuoden 2015 albumit
Aikakoneen albumit
Alfred Gager

Alfred Gager (10. helmikuuta 1942 – 10. tammikuuta 2022) oli itävaltalainen jalkapalloilija. Hän pelasi kuudessa ottelussa Itävallan jalkapallomaajoukkueessa vuosina 1962–1963. Gager kuoli 10. tammikuuta 2022 79-vuotiaana.

Lähteet

Itävaltalaiset jalkapalloilijat
Vuonna 1942 syntyneet
Vuonna 2022 kuolleet
Humanismin käsi

Humanismin käsi on Viitasaaren kaupungin vuonna 1980 perustama elokuvapalkinto, joka jaetaan vuosittain Viitasaaren elokuvaviikolla.
Palkinto jaetaan kotimaisessa kokoillan näytelmäelokuvassa työskennelleelle henkilölle, joka on taiteellisesti
laadukkaan elokuvan välityksellä edistänyt humanistisia ja ihmisläheisiä arvoja.

Luettelo palkituista

Lähteet 

Suomalaiset elokuvapalkinnot
Henrik Pathirane

Henrik Pathirane (s. 1987) on suomalainen runoilija ja tutkija. 

Pathiranen ensimmäinen kirjamuotoinen runokokoelmateos on Poesian syksyllä 2021 julkaisema olem. Pathirane on tehnyt runoja video-, sävel- ja tanssitaiteen teoksiin ja näyttelyihin ja harjoittaa kokeellista kustannustoimintaa Humahdus-nimellä. Hän kirjoittaa estetiikan väitöskirjaa Helsingin yliopistossa arvoneuvotteluista kaupunkitilassa. Verkossa julkaistut teokset Minuutti, Taudinkuva ja muuta pientä, Taidepuhe sekä Pathiranen ja Verna Joen muodostaman työparin Joki_Pathirane Mmmurica (Käsite-Kirjat, 2020) ovat ilmestyneet myös painetussa muodossa.

Teokset

Lähteet

Aiheesta muualla 
 Henrik Pathirane Humahdus-sivustolla
 Henrik Pathirane Poesian sivulla

Suomalaiset runoilijat
Vuonna 1987 syntyneet
Elävät henkilöt
Banská Štiavnica (piiri)

Banská Štiavnican piiri () on Slovakian piiri Banská Bystrican alueella. Sen väkiluku oli vuoden 2019 lopussa 16 069.

Banská Štiavnican piirillä on Slovakian sisällä yhteistä rajaa Krupinan, Levicen, Žarnovican, Žiar nad Hronomin sekä Zvolenin piirien kanssa.

Vuoden 2010 lopussa Banská Štiavnican piirin asukkaista 51,7 prosenttia oli naisia ja noin 48,3 prosenttia miehiä. Vuoden 2011 lopussa piirin väestöstä 88,7 prosenttia oli slovakkeja. Alle 14-vuotiaiden osuus väestöstä oli vuoden 2011 lopussa 14,4 prosenttia, 15–64-vuotiaiden 72,7 prosenttia ja yli 65-vuotiaiden 12,9 prosenttia ja väestön keski-ikä oli 39,5 vuotta. Banská Štiavnican piirin väkiluvun ennakoidaan pienenevän 14 166 asukkaaseen vuoteen 2040 mennessä.

Kunnat 
Banská Štiavnican piirin 15 kuntaa. Ne kunnat, jotka ovat myös kaupunkeja ovat luettelossa lihavoituja.

 Baďan
 Banská Belá
 Banská Štiavnica
 Banský Studenec
 Beluj

 Dekýš
 Ilija
 Kozelník
 Močiar
 Počúvadlo

 Podhorie
 Prenčov
 Svätý Anton
 Štiavnické Bane
 Vysoká

Lähteet 

Slovakian piirit
Operaatio Antler

Operaatio Antler () oli ydinkoesarja, jonka Yhdistynyt kuningaskunta toteutti Maralingan alueella Etelä-Australiassa syys-lokakuussa 1957.

Tässä ydinkokeiden sarjassa Yhdistynyt kuningaskunta räjäytti 3 kilotonni-luokan ydinpommia. Operaation nimeä muuteltiin kolmasti. Aluksi sen piti oleman Sapphire, joka kuitenkin oli lentokoneen moottorityyppinä: suhteellisen epäonnistunut, Armstrong-Whitworthin suihkumoottori tyyppiä Ass.a. Tadje, Biak, ja Taranaki ydinkokeiden räjäytykset toteutettiin joko metallisesta tornista taikka ilmapallosta räjäytytettynä.

Eräs kokeiden tarkoitus oli kokeilla primääristä fissio-räjähdettä, joka vuorostaan laukaisee sekundäärisen fuusio-räjähteen: massiivisemman tuhovoimaltaan: kuten esimerkiksi Yellow Sun -räjähteen. Teller-Ulam design ja Alarm Clock kuvailevat näitä.

Taranaki-räjähdys oli voimakkain näistä tässä koesarjassa, ja se toteutettiin viimeisimpänä. Se laukaistiin ilmapallosta, muiden ollessa niin kutsuttuja torni-räjäytyksiä. 26.6 eli 27 kT toteutui. 25-30 kT räjähdysvoima oli odotettavissa, mutta jopa 50 kT tuhovoimaa oltiin odotettu, mikä ei kuitenkaan toteutunut.
Indigo Hammer -nimistä ydinkärkeä suunniteltiin Bristol Bloodhound-ilmatorjuntaohjusten taistelukärjeksi.

Lähteet

Etelä-Australia
Yhdistyneen kuningaskunnan tiede ja tekniikka
Ydinkokeet
1957
Samoan parlamenttivaalit 2021

Samoan vuoden 2021 parlamenttivaalit pidettiin 9. huhtikuuta ja niissä valittiin 51 edustajaa maan parlamenttiin seuraavalle viisivuotiskaudelle. Vaalien seurauksena tapahtunut vallanvaihto aiheutti poliittisen kriisin Samoalla, kun vaalit hävinnyt pääministeri, Tuila'epa Sa'ilele Malielegaoi, kieltäytyi astumasta syrjään.

Taustat ja vaalijärjestelmä 
Vuonna 2013 tehty perustuslain muutos takaa naisille 10 % kaikista parlamentin paikoista. Mikäli tarpeeksi naisia ei tule valituksi, heille osoitetaan paikat oikeuden toimesta, ja mikäli yhtäkään naista ei valita vaaleilla, parlamentin kokoa kasvatetaan 51:stä 56:een, ja lisäpaikat menevät automaattisesti naisille.

Äänioikeutettuja ovat kaikki vähintään 21-vuotiaat Samoan kansalaiset, jotka oleskelevat fyysisesti maassa vaalipäivänä. Äänestäjällä ei myöskään saa olla sovittelemattomia velkoja, holhoajaa tai rikostuomiota, josta on määrätty vähintään kahden vuoden tuomio tai se on tullut korruptioon liittyvästä rikoksesta.

Tulokset 

HRPP ja FAST saivat kumpikin 25 edustajaa, minkä lisäksi parlamenttiin valittiin yksi sitoutumaton edustaja.

Poliittinen kriisi ja reaktioita 
Malielegaoi kieltäytyi luopumasta vallasta ja lukitsi Mata'afan parlamenttitalon ulkopuolelle. Tarkoituksena oli estää Mata'afaa vannomasta virkavalaansa, minkä hän kuitenkin teki parlamenttitalon ulkopuolella, vaikkakin tämä olikin lain silmissä harmaata aluetta. Mata'afa vannoi virkavalansa virallisesti heinäkuun lopulla, jolloin hänen hallituksensa myös kokoontui ensimmäisen kerran.

Lähteet 

Samoan politiikka
Vuoden 2021 vaalit
Poika

Poika on nuori mies, usein lapsi tai teini.

Etymologia 
Suomen kielen sana ”poika” on yksi varhaiskantasuomen vanhimmista sanoista. Ruotsin kielen sana ”pojke” on tullut kieleen suomen kielestä.

Poikien asema yhteiskunnassa 
Historiallisesti poikalapsia on haluttu enemmän kuin tyttölapsia, varsinkin monarkioiden aikoina. Joissakin kulttuureissa asia on edelleen näin. Tyttölapsia esimerkiksi abortoidaan näissä kulttuureissa poikalapsia useammin. 

Vuonna 2017 tehdyn tutkimuksen mukaan maailman 152 miljoonasta lapsityöläisestä 88 miljoonaa oli poikia ja 64 miljoonaa tyttöjä. 

Sukupuolirooleja haastavat pojat kokevat vanhemmiltaan enemmän kaltoinkohtelua kuin sukupuolirooleja haastavat tytöt. Heillä on myös suurempi riski sairastua masennukseen ja tehdä itsemurha aikuistuessa.

Lähteet

Aiheesta muualla 

Lapsuus
Mies
Elias Collin

Elias Collin (s. 12. syyskuuta 2003) on suomalainen jalkapalloilija joka edustaa Veikkausliigassa pelaavaa FC Hakaa. Ennen vuotta 2022 hän pelasi Käpylän Pallossa.

Lähteet 

Suomalaiset jalkapalloilijat
Vuonna 2003 syntyneet
Elävät henkilöt
Säkenepuut

Säkenepuut (Caryocar) on säkenepuukasvien (Caryocaraceae) heimoon kuuluva kasvisuku. Sukuun luetaan kuuluvaksi 16 lajia.

Säkenepuut kasvavat luonnossa Etelä-Amerikan pohjoisosissa, Keski-Amerikan eteläosissa sekä osalla Pienistä Antilleista.

Lajeja 
 Caryocar amygdaliferum
 Caryocar amygdaliforme
 Caryocar brasiliense
 Caryocar coriaceum
 Caryocar costaricense – costaricansäkenepuu
 Caryocar cuneatum
 Caryocar dentatum
 Caryocar edule
 Caryocar glabrum
 Caryocar gracile
 Caryocar harlingii
 Caryocar microcarpum
 Caryocar montanum
 Caryocar nuciferum
 Caryocar pallidum
 Caryocar villosum

Lähteet 

Säkenepuukasvit
Carmagnola

Carmagnola () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 28 342 asukasta.

Lähteet

Aiheesta muualla

Torinon metropolikaupungin kunnat
Hautamuistomerkki

Hautamuistomerkki on tietyn henkilön muistoksi osoitettu hautakivi, muistolaatta, rakennelma tai merkintä. Usein muistomerkin aiheena on henkilö, joka on ollut elämänsä aikana tunnettu tai muulla tavoin saavutuksillaan merkittävä henkilö. Yleisiä muistomerkkejä ovat patsaat, veistokset, monumentit, suihkulähteet tai kokonaiset puistot. Muistomerkin hankkiminen haudalle on omaisten, erilaisten järjestöjen, kuntien, puolustusvoimien ja valtion tapa kunnioittaa vainajan muistoa.

Muistomerkkien lajeja 
Yleisimpiä muistomerkkejä ovat hautakivet ja muistolaatat. Muistolaatassa voi olla pelkkä teksti, siinä voi olla epitafi tai se voi olla reliefi. Sodassa kaatuneiden sankarivainajien hautojen eli sankarihautojen yhteydessä voi olla niin sanottu sankaripatsas tai sankarimuistomerkki.

Lähteet 

 Arkeologiset kohteet; muinaisjäännösrekisteri 2017. Kulttuuriympäristön palveluikkuna. Museovirasto. https://www.kyppi.fi/palveluikkuna/portti/read/asp/default.aspx.
 Niukkanen, Marianna 2009. Historiallisen ajan kiinteät muinaisjäännökset, tunnistaminen ja suojelu. Museoviraston rakennushistorian osaston oppaita ja ohjeita 3.
 https://www.museovirasto.fi/uploads/Meista/Julkaisut/hist-ajan-muinaisjaannokset.pdf.
Länsi-Uudenmaan Säästöpankki

Länsi-Uudenmaan Säästöpankki (ruots. Västra Nylands Sparbank) on itsenäinen säästöpankki, joka on perustettu vuonna 1870. Pankki kuuluu Säästöpankkien yhteenliittymään ja Säästöpankkiryhmään. Länsi-Uudenmaan pankki toimii Uudellamaalla Lohjalla, Vihdissä, Kirkkonummella ja Karkkilassa. Pääosa pankin asiakaskunnasta koostuu yksityisasiakkaista ja pienyrityksistä. Vuonna 2014 Länsi-Uudenmaan Säästöpankilla oli yhteensä 34 400 asiakasta.

Lähteet 

Säästöpankit
Lohja
Kirkkonummi
Vihti
Karkkila
Briand

Briand on sukunimi, joka on muun muassa seuraavilla henkilöillä:

 Anne Briand (s. 1968), ranskalainen ampumahiihtäjä ja olympiavoittaja
 Aristide Briand (1862–1932), ranskalainen valtiomies
 Arnaud Briand (s. 1970), kanadalais-ranskalainen jääkiekkoilija
 Jean-François Briand (s. 1965), ranskalainen ratameloja
 Jimmy Briand (s. 1985), ranskalainen jalkapalloilija
 Mathieu Briand (s. 1993), ranskalainen jääkiekkoilija
 Michel Briand (s. 1930), ranskalainen purjehtija
 Pascal Briand (s. 1976), ranskalainen pikaluistelija
Milonia Caesonia

Milonia Caesonia (n. 5–24. tammikuuta 41) oli Caligulan neljäs ja viimeinen vaimo. Caligulan kanssa Caesonia avioitui heidän tyttärensä, Julia Drusillan, syntymän aikoihin vuonna 39. Caesonia oli ollut aiemmin naimisissa ja hänellä oli kolme tytärtä. 

Caesonia ei ollut kaunis eikä nuori naidessaan Caligulan. Luonteeltaan Caesonia oli nautinnonhaluinen ja irstas. Caligula rakasti Caesoniaa palavasti ja uskollisesti. Väitetysti Caligula esitteli sotilailleen Caesoniaa, siten että tämä ratsasti Caligulan vierellä kypärään ja viittaan pukeutuneena. Ystävilleen Caligula saattoi esitellä Caesoniaa alasti. Caesonia ja Julia Drusilla saivat surmansa samana päivänä kuin Caligula. Kenturio surmasi Caesonian miekallaan, ja Drusillan pää murskattiin seinää vasten.

Lähteet

Viitteet

Rooman keisarinnat
Roomalaiset henkirikosten uhrit
Vuonna 41 kuolleet
Jari Fyhr

Jari Fyhr (s. 7. marraskuuta 1981) on suomalainen uransa lopettanut nyrkkeilijä. Seuratasolla hän edusti Viipurin Nyrkkeilijöitä ja häntä valmensivat Unto Jääpuro ja Esa Hukkanen.

Fyhr otteli amatöörinä 200 ottelua, joista saavutti 160 voittoa.  

Fyhr voitti urallaan yhteensä 12 Suomen mestaruutta. Aikuisten Suomen mestaruuden vuosina 2000, 2002 ja 2003 sekä junioreiden ja nuorten Suomen mestaruudet vuosina 1991–1999. 

Nyrkkeilyn Euroopan-mestaruuskilpailuissa 2002 Permissä Fyhr sijoittui viidenneksi, hävittyään puolivälierissä Moldovan Ivan Gaivanille 20-10. Fyhr edusti Suomea myös Bangkokin maailmanmestaruuskisoissa 2003, jossa koki tappion toisella kierroksella Ateenan olympialaisten pronssimitalisti Kim Jung-joolle, sekä Euroopan-mestaruuskilpailuissa Kroatian Pulassa 2004.

Fyhr voitti nuorten Pohjoismaiden-mestaruuden 1999 ja Tammer-turnauksen 2004.

Fyhr lopetti nyrkkeilyuransa 2005 selän loukkaantumiseen.

Saavutukset: 

Amatööriura 200 ottelua, 160 voittoa 

Maailmanmestaruusedustus 1998, 2003 

Euroopanmestaruusedustus 1999, 2002, 2004 

Miesten Suomenmestari: 2000, 2002, 2003 

Nuorten Suomenmestari: 1991-1999 

Nuorten Pohjoismaiden mestari 1999 

Useita maaotteluvoittoja Ruotsista, Venäjästä, Tsekistä, Virosta ja Unkarista vuosina 1996-2005 

Euroopanmestaruus kilpailut 5-sija 2002 

Maailmanmestaruus kilpailut 2003 sijat 8-16 

Kansainvälinen Tammer-turnaus voitto 2004 

Kansainvälinen Norway Box Cup voitto 2003 

Kansainvälinen Gee-Bee turnaus 2-sija, 2003 

Kansainvälinen Gee-Bee turnaus 2-sija, 2002 

Kansainvälinen Ruskaturnaus voitto 2004 

Lisäksi nuorissa Fyhr saavutti useita kansainvälisiä turnausvoittoja vuosina 1993-1999

Aiheesta muualla 
 Jari Fyhr BoxRec

Suomalaiset nyrkkeilijät
Vuonna 1981 syntyneet
Elävät henkilöt
Enako

Enako on japanilainen ammattimainen cosplay-malli, joka on Japanin kuuluisin ja menestynein. Anime- ja videopeliyritykset palkkaavat häntä edustajaksi ja viralliseksi cosplay-malliksi, jonka lisäksi hän esiintyy mainoksissa. Hän esiintyy useiden lehtien kansikuvissa, näyttelee elokuvissa ja toimii ääninäyttelijänä sekä on levyttänyt musiikkia. Lisäksi hän tekee suoratoistolähetyksiä ja myy valokuvakirjoja. Esiintyessään televisiossa tai maksetuissa tapahtumissa hän pukeutuu alkuperäishahmoiksi välttääkseen tekijänoikeusrikkomuksia johtuen Japanin tiukentuneesta säädännöstä sekä pyytää luvan esiintyessään muiden luomina hahmoina.

Lähteet 

Japanilaiset mallit
Syntymävuosi puuttuu
Elävät henkilöt
Ive

Ive () on kuusijäseninen eteläkorealainen tyttöyhtye, jonka perusti Starship Entertainment vuonna 2021. Yhtyeeseen kuuluvat jäsenet Yujin, Gaeul, Rei, Wonyoung, Liz ja Leeseo. Ive julkaisi ensimmäisen singlealbuminsa Eleven 1. joulukuuta 2021.

Historia

Ennen uran alkua 
Yujin ja Wonyoung osallistuivat Mnetin ohjelmaan Produce 48 vuonna 2018, jossa he sijoittuivat viidennelle ja ensimmäiselle sijalle. He olivat osana Iz*One -yhtyettä, johon parhaiten sijoittuneet jäsenet pääsivät. Yhtye lopetti toimintansa huhtikuussa 2021.

Yhtyeen muodostus ja Eleven (2021) 
Starship Entertainment ilmoitti uudesta tyttöyhtyeestään marraskuussa 2021. Yhtyeen jäsenet paljastettiin seuraavina päivinä, ja he olivat Yujin, Gaeul, Wonyoung, Liz, Rei ja Leeseo. Marraskuun 8. päivä Strarship ilmoitti, että yhtye tulisi debytoimaan joulukuussa. Ive julkaisi singlealbumin Eleven, joka sisälsi samannimisen singlen ja kappaleen ”Take It”. Yhtye esiintyi ensimmäisen kerran KBS2:n musiikkiohjelmassa Music Bank singlellä ”Eleven”. Single sijoittui hyvin eri musiikkilistoilla.

Yhtye voitti ensimmäisen musiikkipalkintonsa viikko singlealbumin julkaisun jälkeen MBC:n musiikkiohjelmassa Show Champion, tehden heistä ensimmäisen tyttöyhtyeen, joka on voittanut niin nopeasti palkinnon debyytin jälkeen. ”Eleven” nousi Spotifyn "Viral Top 50" -listan neljänneksi 27. joulukuuta ja "Global Top 200" -listan sijalle 95. Singlen musiikkivideo oli myös Koreassa YouTuben katsotuin video kahden viikon ajan.

Love Dive ja After Like (2022–) 
Tammikuussa 2022 Ive nimettiin vuoden 2022 odotetuimmaksi k-pop-artistiksi. Yhtye julkaisi toisen singlealbuminsa Love Dive 5. huhtikuuta. Singleen liittyvästä TikTok-haasteesta tuli äärimmäisen suosittu, ja saavutti yli 200 miljoonaa katselukertaa. Single menestyi muutoinkin hyvin. Singlen musiikkivideo ylitti 100 miljoonan katselukerran 15. kesäkuuta.

Elokuussa yhtye julkaisi kolmannen singlealbuminsa Atfer Like.

Ive julkaisi japaninkielisen version debyyttisinglestään ”Eleven” 19. syyskuuta.

Jäsenet 
Yhtyeen jäsenet:

 Yujin (유진) – johtaja, laulu
 Gaeul (가을) – rap
 Rei (레이) – rap, laulu
 Wonyoung (원영) – laulu
 Liz (리즈) – laulu
 Leeseo (이서) – laulu

Diskografia

Singlealbumit 

 Eleven (2021)
 Love Dive (2022)
 After Like (2022)

Singlet 

 ”Eleven” (2021)
 ”Love Dive” (2022)
 ”After Like” (2022)

Lähteet

Aiheesta muualla 

Eteläkorealaiset tyttöbändit
Žiar nad Hronom (piiri)

Žiar nad Hronomin piiri () on Slovakian piiri Banská Bystrican alueella. Sen väkiluku oli vuoden 2019 lopussa 46 732.

Žiar nad Hronomin piirillä on Slovakian sisällä yhteistä rajaa Banská Štiavnican, Zvolenin, Banská Bystrican, Turčianske Teplicen, Žarnovican sekä Prievidzan piirien kanssa.

Vuoden 2010 lopussa Žiar nad Hronomin piirin asukkaista 51,7 prosenttia oli naisia ja noin 48,3 prosenttia miehiä. Vuoden 2011 lopussa piirin väestöstä 86,1 prosenttia oli slovakkeja ja 1,6 prosenttia romaneja. Alle 14-vuotiaiden osuus väestöstä oli vuoden 2011 lopussa 13,7 prosenttia, 15–64-vuotiaiden 72,2 prosenttia ja yli 65-vuotiaiden 14,1 prosenttia ja väestön keski-ikä oli 40,4 vuotta.

Kunnat 
Žiar nad Hronomin piirin 35 kuntaa. Ne kunnat, jotka ovat myös kaupunkeja ovat luettelossa lihavoituja.

 Bartošova Lehôtka
 Bzenica
 Dolná Trnávka
 Dolná Ves
 Dolná Ždaňa
 Hliník nad Hronom
 Horná Ves
 Horná Ždaňa
 Hronská Dúbrava

 Ihráč
 Janova Lehota
 Jastrabá
 Kopernica
 Kosorín
 Krahule
 Kremnica
 Kremnické Bane
 Kunešov
 Ladomeská Vieska

 Lehôtka pod Brehmi
 Lovča
 Lovčica-Trubín
 Lúčky
 Lutila
 Nevoľné
 Pitelová
 Prestavlky
 Prochot
 Repište

 Sklené Teplice
 Slaská
 Stará Kremnička
 Trnavá Hora
 Vyhne
 Žiar nad Hronom

Lähteet 

Slovakian piirit
San Marinon kansanäänestys 2021

San Marinossa järjestettiin vuonna 2021 kansanäänestys koskien maan aborttilakeja. Äänestys pidettiin 26. syyskuuta.

Tausta 
Abortti on ollut pitkään täysin kielletty San Marinossa, ja maan aborttilait olivat verrattavissa Maltaan, Vatikaaniin tai Andorraan. Nämä San Marinon aborttilait ovat peräisin vuodelta 1865, minkä johdosta sanmarinolaiset naiset matkustivat Italiaan saadakseen abortin.

Kansanäänestys päätettiin järjestää, kun R.E.T.E. -puolue ja San Marinon naistenunioni alkoivat keräämään nimiä kansanaloitteeseen, jossa vaadittiin aborttilakien päivittämistä.

Tulokset 
Äänestysaktivisuus oli 41,11 %.

Lähteet 

Kansanäänestys
Vuoden 2021 vaalit
Kansanäänestykset
Raskaudenkeskeytys
Carpe Diem (albumi)

Carpe Diem on Saxonin studioalbumi, joka julkaistiin 4. helmikuuta 2022.

Kappaleet

Kokoonpano 
 Biff Byford – Laulu
 Paul Quinn – Kitara
 Nigel Glockler – Rummut
 Doug Scarratt – Kitara
 Nibbs Carter – Basso

Arvostelut 
 Desibeli.net: 
 Imperiumi: 7-/10
 Kaaoszine: 
 Soundi:

Lähteet 

 
Vuoden 2022 albumit
Saxonin albumit
Yksisarvinen (yritys)

Yksisarvinen () tarkoittaa varhaisen vaiheen yritystä, joka on siihen sijoittaneiden yksityisten rahoittajien mukaan yli miljardin dollarin arvoinen. Yksisarviset ovat taruolentoja ja taloudessa termillä viitataan ilmiön tilastolliseen poikkeavuuteen. Yksisarvisyritykset ovat yleensä teknologia-alalla toimivia startup-yrityksiä, jotka kasvavat eksponentiaalisesti.  Yhtiön arvo määritellään esimerkiksi startupin rahoituskierroksen, yrityskaupan tai pörssilistautumisen yhteydessä.

Vuonna 2021 maailmassa oli CB Insightin mukaan 650 yksisarvista. Yhtiöiden yhteenlaskettu arvo oli 2 172 miljardia dollaria.

Monet yksisarviset mullistavat innovaatioillaan ja liiketoimintamallillaan sen, miten niiden markkinat toimivat. Kasvuyritystä pidetään hyvänä, jos sen liikevaihto kasvaa vuodessa yli sata prosenttia. Yksisarviset voivat kasvaa kerralla tuhansia tai kymmeniä tuhansia prosentteja.

Yksisarviset Yhdysvalloissa
Yksisarvistermin on keksinyt Cowboy Ventures -rahaston perustajaosakas Aileen Lee vuonna 2013. Hän laski silloin, että yksisarvisia oli syntynyt vuoden 2003 jälkeen yhteensä 39. CB Insights -analyysiyhtiön mukaan Yhdysvalloissa syntyi 66 uutta yksisarvista vuonna 2019, vuotta aiemmin 58. Yhtiön toimitusjohtajan mukaan moni yksisarvinen oli hinnoiteltu rahoituskierroksilla tasan miljardiin dollariin, sillä se houkuttelee lahjakkaita työntekijöitä ja uusia sijoittajia. Leen mukaan yritysten arvostustasot olivat liian korkealla.

Yhdysvalloissa käytetään myös termiä decacorn (kymmensarvinen). Se tarkoittaa yksityisesti omistettua yhtiötä, joka on arvioitu yli 10 miljardin dollarin arvoiseksi. Tällaisia yhtiöitä ovat esimerkiksi Airbnb, Dropbox, Pinterest ja Uber.

Yksisarviset Kiinassa
Crunchbase-yhtiön tilastojen mukaan vuonna 2019 Kiinassa syntyi 21 uutta yksisarvisyhtiötä, vuotta aiemmin niitä syntyi 58.

Yksisarviset Euroopassa

Vuonna 2015 investointipankki GP Bullhound arvioi, että Euroopassa oli syntynyt 30 yksisarvista, jotka oli perustettu 2000-luvulla, samaan aikaan kun Yhdysvalloissa niitä oli syntynyt 39. Eniten eurooppalaisia yksisarvisia oli Britanniassa (11), Venäjällä (5) ja Ruotsissa (4). Suomessa yksisarvisia oli kaksi, Supercell ja Rovio Entertainment.

Suomalaisia yksisarvisia 

Ensimmäisenä suomalaisena yksisarvisena pidetään suomalaisen Michael ”Monty” Wideniuksen vuonna 1995 perustamaa MySQL-yhtiötä, joka myytiin Oraclelle vuonna 2009. Oman aikansa maailmanennätyksen teki Supercell kasvamalla kolmessa vuodessa nollasta viiteen miljardiin. Suomessa kasvatettuja yksisarvisia ovat peliyhtiöt Supercell, Small Giant Games ja Rovio, HMD Global, joka myy Nokia-brändin puhelimia, kuljetuspalvelu Wolt, terveysteknologiayritys CRF Health, optiikkavalmistaja Heptagon, älysormusvalmistaja Oura Health, ohjelmisto­kehittäjä Aiven ja toimitusketjuja optimoiva ohjelmistoyhtiö Relex.

Lähteet 

Yrittäjyys
Yritystoiminta